Di dütsche Dialäkt vom Kanton Aargau ghöre em Hochalemannische a. Im wytere het de Kanton aber kei homogeni Mundart: Wäge vo sinere Lag ghöre si täilwys zum Wescht- (fliege, zwöiförmige Plural bym Verb) - innerhalb devo teils zum Nordwescht- (Dag Tag) - und täilwys zum Oschtschwyzerdütsch (Tag, flüüge, Eihäitsplural bym Verb); im südleche Teil mache sych au innerschwyzerischi und weschtlozärnerischi ond bärnerischi Züg bemerkbar.  Im Surbtal, wo z'Ändinge und Längnau jahrhundertelang en bedütendi jüdischi Bevölkerig gläbt het (im 19. Jorhundert und 20. Jorhundert gröschteteils of Züri uusgwandert), isch bis is 20. Jorhundert en weschtjiddische Dialäkt gredt worde.